Heta mbo’ehára ha mbo’ehararâ ijatýkuri upe jejuhu guasúpe oikova’ekue Tovatî távape. Opavavénte omomba’eguasu ñane Avañe’ê ha oñeha’â hikuái ára ha ára oikûmbyporâve avei ñane ñe’ê Guarani, ikatuhaĝuáicha upéi osê ha ombo’e porâ ha hekopete. Ko atýpe, heta mba’e apytépe, oñehesa’ŷijókuri umi aranduka vai vai Ministerio de Educación oguenohêva Guarani oñembo’e haĝua. Maymávante he’ikuri tekotevêha oñemyatyrô umíva; ja’eporâsérô, tekotevêha oñembopyahupa. Ko’áĝa oîháicha ndikatúi ojepuru. Oipytyvôrângue Guarani ñembo’épe, ko’â aranduka ombyai pe Guarani rekove.